
Esselamu alejkum we rahmetullahi we berekatuhu, halalite na oduzimanju vremena,da li znate razlog ako mogu tako nazvati,pitati, zašto u prijevodu mr. Muhameda Mehanovića sura nosi naziv El- Insan (Čovjek) ,dok s druge strane kod Korkuta ta sura nosi naziv Ad-Dahr (Vrijeme), da li to znači da neke sure imaju više naziva pa shodno tome autor samog prijevoda bira,ili?  

Allah vas poživio i nagradio!


* 
* 
* 
* 
* 
* 
* 

 
Da li neke sure u Kur’anu imaju više naziva?

Većina kur’anskih sura ima samo jedno ***[ime](https://pitajucene.com/search/ime/questions/ "Pretraži pitanja o imenima")***. Neke sure imaju dva imena, kao npr. sura Muhammed, koja se još naziva i El-Kital, ili sura El-Džasije koja se naziva i Eš-Šeri’ah ili sura En-Nahl, čije je drugo ime En-Ni’am.  

Neke sure imaju po tri imena, poput sure El-Maide, koja se još naziva El-Ukud ili El-Munkizah, ili sure Gafir koja se naziva Et-Tavl ili El-Mu’min.  

Neke sure imaju i više od tri imena, kao npr. sura Et-Tevba koja se naziva i: Beraeh, El-Fadihah, El-Hafireh, El-Azab…ili sura El-Fatiha koja se naziva i : Ummul-Kitab, Ummul-Kur’an, Es-salat, El-Hamd, El-Vafijeh…  

U tom slučaju, sura iz postavljenog pitanja naziva se i Ed-Dehr i El-Insan. U arapskoj, originalnoj verziji, stoji naziv El-Insan, ali prevodilac, vjerovatno shodno tefsiru na kojeg se oslanja prilikom prevoda, stavlja i nazive sura.


